…Тиде икымше шӱмпӧлек деч вара Юрий Чавайн ӱдыр таҥже лӱмеш шуко-шуко сылне корным возен. Но илышыжым вучыдымын кылден весе дене. Икте-весым сайын паленжат шуктен огытыл: палыме лийыныт октябрьыште да ушненыт декабрь кыдалне. Нуным моло деч коч илыш пӱрымашыштын икгай улмыжо тыге писын лишемден докан: Юрийын да Эмилиян ачаштым, писательым да радиокомитет председательым, ик кечынак лӱен пуштыныт.